CELEX: 62019TN0166
Language: hr
Date: 2019-03-14 00:00:00
Title: predmet T-166/19: Tužba podnesena 14. ožujka 2019. — Bronckers protiv Komisije

13.5.2019   
            
            
               HR
            
            
               Službeni list Europske unije
            
            
               C 164/58
            
         
      Tužba podnesena 14. ožujka 2019. — Bronckers protiv Komisije
      (predmet T-166/19)
      (2019/C 164/61)
      Jezik postupka: engleski
      
         Stranke
      
      
         Tužitelj: Marco Bronckers (Bruxelles, Belgija) (zastupnik: P. Kreijger, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku Komisije od 10. siječnja 2019. u skladu s Uredbom (EZ) br. 1049/2001 (1) kojom je odbila ponovni zahtjev za pristup dokumentima spomenutim u zapisniku Zajedničkog odbora za jaka alkoholna pića osnovanim u skladu sa Sporazumom između Europske zajednice i Sjedinjenih Meksičkih Država o uzajamnom priznavanju i zaštiti naziva za jaka alkoholna pića; (2)
                  
               
            
                  —
               
               
                  naloži Komisiji snošenje troškova postupka, uključujući tužiteljeve troškove.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog temelji se na tvrdnji da Komisijino odbijanje zahtjeva za pristup predstavlja pogrešnu primjenu članka 4. stavka 1. točke (a) treće alineje Uredbe (EZ) 1049/2001 i/ili povredu članka 296. UFEU-a.
               
            
                  2.
               
               
                  Drugi tužbeni razlog temelji se na tvrdnji da Komisijino odbijanje zahtjeva za pristup predstavlja pogrešnu primjenu članka 4. stavka 2. Uredbe (EZ) 1049/2001 i/ili povredu članka 296. UFEU-a, s obzirom na to da Komisija nije pokazala da pristup svim zatraženim dokumentima ugrožava komercijalne interese organizacije Consejo Regulador del Tequila (CRT) ili njezinih članova.
               
            
                  3.
               
               
                  Treći tužbeni razlog temelji se na tvrdnji da je Komisija pogrešno utvrdila da tužitelj nije uspio pokazati prevladavajući javni interes za otkrivanje.
               
            
                  4.
               
               
                  Četvrti tužbeni razlog temelji se na tvrdnji da Komisijino odbijanje djelomičnog pristupa predstavlja pogrešnu primjenu članka 4. stavka 6. i/ili članka 4. stavka 7. Uredbe (EZ) 1049/2001 i/ili povredu članka 296. UFEU-a.
               
            
         (1)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL 2001., L 145, str. 43.) (SL, posebno izdanje na hrvatskom jeziku, poglavlje 1., svezak 16, str. 70.)
      
         (2)  Vidjeti Odluku Vijeća od 27. svibnja 1997. o sklapanju Sporazuma između Europske zajednice i Sjedinjenih Meksičkih Država o uzajamnom priznavanju i zaštiti naziva za jaka alkoholna pića (SL 1997., L 152, str. 15.) (SL, posebno izdanje na hrvatskom jeziku, poglavlje 3., svezak 29., str. 168.)